**âJUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**privind modificarea Statului de funcții al Spitalului Orășenesc Negrești Oaș**

Referitor la Proiectul de hotărâre privind modificarea Statului de funcții al Spitalului Orășenesc Negrești Oaș,

ca urmare a Notei de fundamentare a Spitalului Orășenesc Negrești Oaș nr. 12014/13.12.2024 înregistrată la Consiliul Județean Satu Mare cu nr. 27918/16.12.2024, cu privire la aprobarea modificării Statului de funcții al Spitalului Orășenesc Negrești Oaș,

raportat la Hotărârea Consiliului Județean Satu Mare nr. 189/28.11.2024 privind modificarea Statului de funcții al Spitalului Orășenesc Negrești Oaș,

ținând cont de:

-titlul VII - Spitalele din Legea nr. 95/2006 privind reforma în domeniul sănătății, republicată, cu modificările și completările ulterioare;

- Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare,

- Ordinul ministrului sănătății nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar, cu modificările și completările ulterioare,

- Anexa nr. II - Familia ocupațională de funcții bugetare “Sănătate și Asistență socială” și Anexa nr. VII - Reglementări specifice personalului din autoritățile și instituțiile publice finanțate integral din venituri proprii, aflate în subordinea, sub autoritatea, în coordonarea Guvernului, ministerelor și a celorlalte organe de specialitate ale administrației publice centrale și locale, din cele aflate în coordonarea prim-ministrului, precum și din cele aflate sub controlul Parlamentului la Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art. 15 lit. b) din Anexa Hotărârii Guvernului nr. 56/2009 pentru aprobarea Normelor metodologice de aplicare a Ordonanței de urgență a Guvernului nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, conform căruia: *“Art. 15 Autoritatea administrației publice locale, prin structura cu atribuții specifice în domeniu, are următoarele competențe:*

*b) aprobă modificarea statelor de funcții aprobate;”*

- Dispoziția Președintelui Consiliului Județean Satu Mare nr. 6/2023 privind modificarea structurii organizatorice a Spitalului Orășenesc Negrești Oaș.

Spitalul Orășenesc Negrești Oaș solicită aprobarea modificării Statului de funcții cu 552 posturi, din care 19 posturi de conducere și 533 posturi de execuție, conform următoarelor propuneri de modificare:

|  |  |  |  |  |
| --- | --- | --- | --- | --- |
| **Nr. poz. anterior stat de functii aprobat** | **Nr. poz. propus stat de funcții modificat** | **Post existent in statul de functii aprobat** | **Solicitare** | **Post propus in statul de functii modificat** |
| 141 | 141 | asistent medical debutant (PL) | transformare post vacant | asistent medical (PL) |
| 238 | 238 | infirmieră debutant (G) | transformare post vacant | infirmieră (M,G) |
| 239 | 239 | infirmieră debutant (G) | transformare post vacant | infirmieră (M,G) |
| 409 | 409 | medic specialist (S) | transformare post vacant | medic rezident (S) |
| 415 | 415 | asistent medical (PL) | transformare prin promovare | asistent medical principal (PL) |
| 537 | 537 | muncitor calificat II (M) | transformare post vacant | muncitor calificat IV (M) |
| 547 | 547 | muncitor calificat III (M) | transformare post vacant | muncitor calificat IV (M) |

1. ***La sectia Obstetrică Ginecologie se solicită*** transformarea postului vacant de asistent medicaldebutant (cu PL) poz. 141 din statul de funcții aprobat, în asistent medical (cu PL) poz. 141 din statul de funcții modificat;

***2. La Secția Boli Cronice se solicită***:

- transformarea postului vacant de infirmieră debutant (cu G) poz. 238 din statul de funcții aprobat, în infirmieră (cu M,G) poz. 238 din statul de funcții modificat;

- transformarea postului vacant de infirmieră debutant (cu G) poz. 239 din statul de funcții aprobat, în infirmieră (cu M,G) poz. 239 din statul de funcții modificat;

1. ***La Cabinetul de Boli Infecțioase se solicită*** transformarea postului vacant de medic specialist (cu S) poz. 409 din statul de functii aprobat, în medic rezident (cu S) poz. 409 din statul de funcții modificat. Transformarea se impune deoarece prin anexa la adresa Ministerului Sănătății nr.5866/R/5dec.2024, doamna Bîrsoan-Florian M. Larisa-Denisa, medic rezident în specialitatea boli infecțioase confirmată prin OMS 5866/04.12.2024 este repartizată pe post la Cabinet boli infecțioase din cadrul Spitalului Orășenesc Negrești Oaș.
2. ***La Cabinetul de Oncologie Medicală se solicită*** transformarea postului prin promovare de asistent medical (cu PL) poz. 415 din statul de funcții aprobat, în asistent medical principal (cu PL) poz. 415 din statul de funcții modificat, conform Certificatului de grad principal seria A nr.31001/21.11.2024.
3. ***La Centrala Termică se solicită*** transformarea postului vacant de muncitor calificat II (cu M) poz. 537 din statul de funcții aprobat, în muncitor calificat IV (cu M) poz. 537 din statul de funcții modificat;

***6. La Atelier Mecanic*** ***se solicită*** transformarea postului vacant de muncitor calificat III (cu M) poz. 547 din statul de funcții aprobat, în muncitor calificat IV (cu M) poz. 547 din statul de funcții modificat.

Transformarea posturilor vacante se impune datorită nevoii de ocupare a acestora astfel încât să existe o mai bună accesibilitate de ocupare a posturilor.

Ținând cont de modificările solicitate, Spitalul Orășenesc Negrești Oaș menționează că se încadrează în normativul de personal și în cheltuielile de personal prevăzute în Bugetul de venituri și cheltuieli al spitalului, aprobat pentru anul 2024.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Spitalului Orășenesc Negrești Oaș.

**ȘEF SERVICIU, CONSILIER JURIDIC,**

Bîja Tania Pop Nicoleta

**CONSILIER,**

Luțaș Ivett